title: Rozhodnutie Rady 2014/750/SZBP z  30. októbra 2014 , ktorým sa mení rozhodnutie Rady 2012/642/SZBP o reštriktívnych opatreniach voči Bielorusku

text:
               31.10.2014

               SK

               Úradný vestník Európskej únie

               L 311/39

         ROZHODNUTIE RADY 2014/750/SZBP
   z 30. októbra 2014,
   ktorým sa mení rozhodnutie Rady 2012/642/SZBP o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 15. októbra 2012 prijala rozhodnutie 2012/642/SZBP (1).

               (2)

               Na základe preskúmania rozhodnutia 2012/642/SZBP by sa uplatňovanie reštriktívnych opatrení voči Bielorusku malo predĺžiť do 31. októbra 2015.

               (3)

               Rada sa domnieva, že už neexistujú dôvody na to, aby určité osoby a subjekty boli ponechané v zozname osôb a subjektov, na ktoré sa vzťahujú reštriktívne opatrenia, uvedenom v prílohe k rozhodnutiu 2012/642/SZBP.

               (4)

               Informácie, ktoré sa týkajú určitých osôb a subjektov uvedených v zozname osôb a subjektov, na ktoré sa vzťahujú reštriktívne opatrenia, uvedenom v prílohe k rozhodnutiu 2012/642/SZBP, by sa okrem toho mali aktualizovať.

               (5)

               Rozhodnutie 2012/642/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2012/642/SZBP sa týmto mení takto:

               1.

               V článku 8 sa odsek 2 nahrádza takto:
               „2.   Toto rozhodnutie sa uplatňuje do 31. októbra 2015. Pravidelne sa preskúmava. Ak Rada usúdi, že sa jeho ciele nedosiahli, podľa potreby sa obnoví alebo zmení.“.

               2.

               Príloha sa týmto mení tak, ako sa uvádza v prílohe k tomuto rozhodnutiu.

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 30. októbra 2014

            Za Radu

            predseda

         S. GOZI

      (1)  Rozhodnutie Rady 2012/642/SZBP z 15. októbra 2012 o reštriktívnych opatreniach voči Bielorusku (Ú. v. EÚ L 285, 17.10.2012, s. 1).

      PRÍLOHA

                  I.

                  Zo zoznamu uvedeného v prílohe k rozhodnutiu 2012/642/SZBP sa vypúšťajú tieto osoby a subjekty:
                  A.   Osoby

                              č. 2

                              Akulich, Sviatlana Rastsislavauna;

                              č. 3

                              Aliaksandrau, Dzmitry Piatrovich;

                              č. 34

                              Chasnouski, Mechyslau Edvardavich;

                              č. 45

                              Gardzienka, Siarhei Aliaksandravich;

                              č. 46

                              Guseu, Aliaksei Viktaravich;

                              č. 70

                              Kaliada, Aliaksandr Mikhailavich;

                              č. 76

                              Kastsian, Siarhei Ivanavich;

                              č. 82

                              Khadanovich, Aliaksandr Alyaksandrauvich;

                              č. 90

                              Kisialiova, Nadzeia Mikalaeuna;

                              č. 99

                              Krot, Ihar Uladzimiravich;

                              č. 100

                              Krukouski, Viachaslau Iafimavich;

                              č. 102

                              Kukharchyk, Piotr Dzmitryevich;

                              č. 132

                              Mikhalchanka, Aliaksei Yakaulevich;

                              č. 141

                              Orda, Mikhail Siarheevich;

                              č. 143

                              Padaliak, Eduard Vasilievich;

                              č. 147

                              Peftsieu, Uladzimir Paulavich;

                              č. 159

                              Reliava, Aksana Anatolyeuna;

                              č. 172

                              Sheiko, Ina Valerieuna;

                              č. 189

                              Stosh, Mikalai Mikalaevich;

                              č. 197

                              Taranda, Aliaksandr Mikhailavich;

                              č. 198

                              Tarapetskaia, Halina Mikhailauna;

                              č. 199

                              Ternavsky, Anatoly Andreevich;

                              č. 205

                              Tsitsiankova, Alena Viktarauna;

                              č. 220

                              Yuferytsyn, Dzmitry Viktaravich.

                        B.   Subjekty

                              č. 2

                              Private Unitary Enterprise (PUE) BT Telecommunications;

                              č. 6

                              JLLC Neftekhimtrading;

                              č. 21

                              JLLC Triplepharm;

                              č. 22

                              LLC Triple-Veles;

                              č. 23

                              Univest-M;

                              č. 24

                              FLLC Unis Oil;

                              č. 25

                              JLLC UnivestStroyInvest.

                  II.

                  Záznamy o nasledujúcich osobách a subjektoch uvedené v prílohe k rozhodnutiu 2012/642/SZBP sa nahrádzajú záznamami uvedenými nižšie.
                  A.   Osoby

                              Priezvisko a meno
                              Prepis z bieloruštiny do angličtiny
                              Prepis z ruštiny do angličtiny

                              Priezvisko a meno
                              (v bieloruštine)

                              Priezvisko a meno
                              (v ruštine)

                              Identifikačné údaje

                              Dôvody

                              12.

                              Bakhmatau, Ihar Andreevich
                              Bakhmatov, Igor Andreevich

                              БАХМАТОВ, Игорь Андреевич

                                          Adresa: БФСО „Динамо“

                                          220030, г. Минск, ул. Кирова 8 корп. 2

                              Aktívne sa zapájal do represie voči občianskej spoločnosti v Bielorusku. Ako bývalý námestník riaditeľa KGB, ktorý zodpovedal za zamestnancov a ich pracovnú náplň, bol zodpovedný za represívne kroky KGB voči občianskej spoločnosti a demokratickej opozícii. V máji 2012 bol prevelený k záložným jednotkám.
                              Taktiež člen ústrednej rady futbalového klubu CJSC Dinamo Minsk, ktorý je zaradený na zoznam v bode 20 časti B.

                              33.

                              Charnyshou, Aleh Anatolievich
                              Chernyshev, Oleg Anatolievich

                              Adresa: КГБ 210623, г. Минск, проспект Независимости, 17

                              Námestník riaditeľa KGB, od apríla 2014 zodpovedný za zahraničnú spravodajskú činnosť. Plukovník, bol veliteľom protiteroristickej jednotky KGB „Alfa“. Osobne sa podieľal na neľudskom a ponižujúcom zaobchádzaní s opozičnými aktivistami v detenčnom centre KGB v Minsku po potlačení povolebnej protestnej demonštrácie v Minsku 19. decembra 2010. Jeho konanie bolo priamym porušením medzinárodných záväzkov Bieloruska v oblasti ľudských práv.

                              35.

                              Chatviartkova, Natallia Alexeeuna
                              Chetvertkova, Natalia Alexeevna (Chetvertkova, Natalya Alexeevna)

                              ЧАТВЯРТКОВА, Наталля Алексееўнa

                              ЧЕТВЕРТКОВА, Наталья Алексеевнa

                              Bývalá podpredsedníčka a sudkyňa obvodného súdu Partizanskij v Minsku (do 18.6.2012).
                              Viedla konanie voči bývalému prezidentskému kandidátovi Andrejovi Sannikovi a aktivistom občianskej spoločnosti Iľjovi Vasilevičovi, Fedorovi Mirzojanovi, Olegovi Hnedčikovi a Vladimirovi Jeriomenkovi. Spôsob, akým proces viedla, bol jasným porušením trestného poriadku. Umožnila, aby sa použili dôkazy a svedectvá, ktoré sa netýkali obvinených osôb.

                              40.

                              Dysko, Henadz Iosifavich
                              Dysko, Gennadi Iosifovich

                              Dátum narodenia: 1964
                              Miesto narodenia: Ošmiany, Hrodnianska oblasť
                              Adresa: 210601 г.Витебск, ул. Жесткова, 14а (ul. Zhestkova, 14a Vitebsk)

                              Do 2.8.2011 prokurátor Vicebskej oblasti. Zodpovedný za represiu voči občianskej spoločnosti po voľbách v decembri 2010. Zodpovedný aj za konanie so Siarhejom Kavalenkom a Andrejom Hajdukovom.

                              41.

                              Dzemiantsei, Vasil Ivanavich (Dzemyantsey, Vasil Ivanovich)
                              Dementei, Vasili Ivanovich (Dementey, Vasili Ivanovich)

                              ДЗЕМЯНЦЕЙ, Васiль Iванавiч

                              ДЕМЕНТЕЙ, Василий Иванович

                              Dátum narodenia: 20.9.1954
                              Miesto narodenia: obvod Čašniki, Vicebská oblasť
                              Číslo občianskeho preukazu: 3200954E045PB4

                                          Adresa: Гродненская региональная таможня

                                          230003, г. Гродно, ул. Карского, 53

                              Predseda Hrodnianskeho regionálneho colného výboru, bývalý prvý zástupca riaditeľa KGB (2005 – 2007), bývalý podpredseda Štátneho colného výboru.
                              Zodpovedný za represívne kroky KGB voči občianskej spoločnosti a demokratickej opozícii, najmä v rokoch 2006 – 2007.

                              42.

                              Dziadkou, Leanid Mikalaevich
                              Dedkov, Leonid Nikolaevich

                              ДЗЯДКОЎ, Леанiд Мiкалаевiч

                              ДЕДКОВ, Леонид Николаевич

                              Dátum narodenia: 10.1964
                              Číslo občianskeho preukazu: 3271064M000PB3
                              Adresa: КГБ 210623, г. Минск, проспект Независимости, 17

                              Bývalý námestník riaditeľa KGB (od júla 2013), zodpovedný za zahraničnú spravodajskú činnosť. Spoluzodpovedný za represívne kroky KGB voči občianskej spoločnosti a demokratickej opozícii.

                              55.

                              Hureeu Siarhei Viktaravich (Hureyeu Siarhey Viktaravich)
                              Gureev Sergei Viktorovich (Gureyev Sergey Viktorovich)

                              ГУРЕЕВ, Сергей Викторович

                              Aktívne sa zapájal do represie voči občianskej spoločnosti v Bielorusku. Ako bývalý námestník ministra vnútra a riaditeľ oddelenia predbežného vyšetrovania bol zodpovedný za násilné potlačenie protestov a porušovanie ľudských práv počas vyšetrovania v súvislosti s voľbami v decembri 2010. Vo februári 2012 prešiel do zálohy. V súčasnosti generál v zálohe.

                              62.

                              Iauseev, Ihar Uladzimiravich (Yauseev, Ihar Uladzimiravich; Yauseyev, Ihar Uladzimiravich)
                              Evseev, Igor Vladimirovich (Yevseev, Igor Vladimirovich; Yevseyev, Igor Vladimirovich)

                              ЯЎСЕЕЎ, Irap Уладзiмiравiч

                              ЕВСЕЕВ, Игорь Владимирович

                              Dátum narodenia: 1968
                              Adresa: г.Витебск, пр-т Фрунзе, д.41а

                              Náčelník polície vo Vicebskej oblasti (od júna 2012), policajný generál (od roku 2013). Bývalý zástupca náčelníka polície v Minsku a vedúci operačnej jednotky poriadkových síl v Minsku (OMON). Velil jednotkám, ktoré potlačili pokojné demonštrácie 19. decembra 2010, a osobne sa podieľal na násilnostiach, za čo vo februári 2011 získal ocenenie a pochvalný list od prezidenta Lukašenka. V roku 2011 tiež velil jednotkám, ktoré potlačili niekoľko ďalších protestných zhromaždení politických aktivistov a pokojných občanov v Minsku.

                              68.

                              Kakunin, Aliaksandr Aliaksandravich
                              (Kakunin, Aliaxandr Aliaxandravich)
                              Kakunin, Aleksandr Aleksandravich
                              (Kakunin, Alexandr Alexandrovich)

                              КАКУНИН, Александр Александрович

                              Veliteľ trestaneckej IK-2 kolónie v Bobruisku.

                              Zodpovedný za neľudské zaobchádzanie s politickými väzňami A. Sannikauom a A. Bjaljackým v trestaneckej kolónii IK-2 v Bobruisku. Opozičných aktivistov v trestaneckej kolónii pod jeho vedením mučili, odopieral sa im prístup k právnikom a umiestňovali sa do samoväzby. Kakunin vyvíjal nátlak na A. Bjaljackého a A. Sannikaua, aby ich donútil podpísať žiadosť o omilostenie.

                              73.

                              Kanapliou, Uladzimir Mikalaevich
                              Konoplev, Vladimir Nikolaevich

                              КАНАПЛЕЎ, Уладзiмiр Мiкалаевiч

                              КОНОПЛЕВ, Владимир Николаевич

                              Dátum narodenia: 3.1.1954
                              Miesto narodenia: Akulinci, Mahiľovská oblasť
                              Číslo občianskeho preukazu: 3030154A124PB9

                                          Adresa: Национальный олимпийский комитет Республики Беларусь

                                          220020 г. Минск ул.Радужная, 27

                              Má úzke väzby s prezidentom Lukašenkom, s ktorým úzko spolupracoval v 80-tych a najmä 90-tych rokoch. Podpredseda národného olympijského výboru (predsedom je Alexander Lukašenko). Predseda hádzanárskej federácie. Bývalý predseda dolnej snemovne parlamentu, vymenovaný prezidentom. Bol jedným z hlavných aktérov zmanipulovaných prezidentských volieb v roku 2006.
                              Prezidentská kancelária mu poskytla rezidenciu v nomenklatúrnom obvode Drozdy v Minsku.

                              78.

                              Kavaliou, Aliaksandr Mikhailavich
                              Kovalev, Aleksandr Mikhailovich

                              КАВАЛЕЎ, Аляксандр Мiхайлавiч

                              КОВАЛЕВ, Александр Михайлович

                              Bývalý riaditeľ väzenia v meste Gorkij. Bol zodpovedný za neľudské zaobchádzanie so zadržanými osobami, najmä za prenasledovanie a trýznivé zaobchádzanie s aktivistom občianskej spoločnosti Dmitrijom Daškevičom, ktorý bol uväznený v súvislosti s voľbami konanými 19. decembra 2010 a so zásahom proti občianskej spoločnosti a demokratickej opozícii.

                              85.

                              Khmaruk, Siargei Konstantinovich
                              Khmaruk, Sergei Konstantinovich (Khmaruk, Sergey Konstantinovich)

                              ХМАРУК, Сяргей Канстанцiнавiч

                              ХМАРУК, Сергей Константинович

                              Adresa: Прокуратура г. Минска ул. Раковская 38

                              Prokurátor mesta Minsk. Bývalý prokurátor pre Brestskú oblasť. Zodpovedný za represiu voči občianskej spoločnosti po voľbách v decembri 2010.
                              Povýšený vo februári 2011.

                              93.

                              Konan, Viktar Aliaksandravich
                              Konon, Viktor Aleksandrovich

                              КОНАН, Вiктар Аляксандравiч

                              КОНОН, Виктoр Александрович

                              Aktívne oslaboval demokraciu v Bielorusku. Ako bývalý zástupca generálneho prokurátora (do roku 2012) bol zodpovedný za všetky spravodajské operácie úradu generálnej prokuratúry namierené voči nezávislým a opozičným zoskupeniam, a to aj v roku 2010, pričom sa do nich priamo zapájal.

                              94.

                              Kornau, Uladzimir Uladzimiravich
                              Kornov, Vladimir Vladimirovich

                              КОРНАЎ, Уладзiмiр Уладзiмiравiч

                              КОРНОВ, Владимир Владимирович

                                          Adresa: Суд Советского района г. Минска

                                          220113, г. Минск, Логойский тракт, 3

                                          Tel: +375 17 280 83 40

                              Predseda súdu v minskom obvode Sovietskij, bývalý sudca mestského súdu v Minsku, ktorý schválil zamietnutie odvolania Bjaljackého. Bjaljacki sa aktívne zapájal do obhajoby tých, ktorí trpeli represiami v súvislosti s voľbami, ktoré sa uskutočnili 19. decembra 2010, a zásahom proti občianskej spoločnosti a demokratickej opozícii, a poskytoval týmto osobám pomoc.

                              95.

                              Korzh, Ivan Aliakseevich
                              Korzh, Ivan Alekseevich

                              КОРЖ, Iван Аляксеевiч

                              КОРЖ, Иван Алексеевич

                              Riaditeľ KGB v Hrodnianskej oblasti. Zodpovedný za represívne kroky KGB voči občianskej spoločnosti a demokratickej opozícii v Hrodnianskej oblasti.

                              97.

                              Krasheuski, Viktar
                              Krashevski, Viktor

                              КРАШЕВСКИЙ, Виктор

                              Generál, bývalý riaditeľ GRU (spravodajské oddelenie ministerstva obrany) a zástupca náčelníka štábu bieloruských ozbrojených síl (do februára 2013). Zodpovedný za činnosť spravodajských služieb zameranú na potláčanie občianskej spoločnosti a demokratickej opozície.

                              105.

                              Kuzniatsou, Ihar Nikonavich
                              Kuznetsov, Igor Nikonovich

                              КУЗНЯЦОЎ, Irap Нiконaвiч

                              КУЗНЕЦОВ, Игорь Никонович

                              Adresa: výcvikové stredisko KGB Бядули 2, 220034, Минск

                              Generál, riaditeľ výcvikového strediska KGB, bývalý riaditeľ KGB v Minskej oblasti a v Minsku.
                              Ako osoba zodpovedná za odbornú prípravu a výcvik zamestnancov KGB bol zodpovedný za represívne kroky KGB voči občianskej spoločnosti a demokratickej opozícii. Z titulu svojich bývalých funkcií bol zodpovedný za rovnaké represívne kroky KGB v Minsku a v Minskej oblasti.

                              114.

                              Liabedzik, Mikhail Piatrovich
                              Lebedik, Mikhail Petrovich

                              ЛЯБЕДЗIК, Мiхаiл Пятровiч

                              ЛЕБЕДИК, Михаил Петрович

                              Adresa: Ул. Б.Хмельницкого, 10 а, Минск, 220013

                              Počas prezidentskej volebnej kampane v roku 2010 bol vymenovaný za predsedu Ústrednej volebnej komisie. Prvý podpredseda (znovuzvolený 21. januára 2014) dozornej rady, zodpovedný za sledovanie dodržiavania postupov a pravidiel volebnej kampane v médiách, pričom v tejto funkcii zohrával aktívnu úlohu v rámci propagandy režimu počas volebných kampaní v rokoch 2010 a 2012. Prezident Lukašenko mu 26. januára 2011 udelil rad Františka Skorynu. V septembri 2012 odmietol účasť predstaviteľov nezávislých médií v rade. Prvý zástupca šéfredaktora novín prezidentskej kancelárie a hlavných propagandistických novín „Sovjetskaja Belarus“. Zdroj provládnej politiky, ktorý podáva falošné informácie a vyjadruje nespravodlivé pripomienky k prebiehajúcim procesom v Bielorusku voči demokratickej opozícii a občianskej spoločnosti, ktorú systematicky vyzdvihoval negatívnym a hanlivým spôsobom, najmä po prezidentských voľbách v roku 2010.

                              115.

                              Liaskouski, Ivan Anatolievich
                              Leskovski, Ivan Anatolievich

                              ЛЯСКОЎСКI, Iван Анатольевiч

                              ЛЕСКОВСКИЙ, Иван Анатольевич

                              Bývalý riaditeľ KGB v Homeľskej oblasti a bývalý námestník riaditeľa KGB v tejto oblasti. Zodpovedný za represívne kroky KGB voči občianskej spoločnosti a demokratickej opozícii v Homeľskej oblasti. Za nevhodné správanie ho prezident Lukašenko 2. apríla 2014 odvolal z funkcie.

                              117.

                              Lomats, Zianon Kuzmich
                              Lomat, Zenon Kuzmich

                              ЛОМАЦЬ, Зянон Кузьмiч

                              ЛОМАТЬ, Зенон Кузьмич

                              Dátum narodenia: 27.1.1944
                              Miesto narodenia: Karabani, Minská oblasť

                              Aktívne oslabuje demokraciu v Bielorusku. Ako bývalý predseda výboru štátnej kontroly (do roku 2010) bol jedným z hlavných aktérov prípadu Alesa Bjaljackého, jedného z najvýznamnejších obhajcov ľudských práv, ktorý vedie bieloruské centrum pre ľudské práva Vjasna a ktorý je podpredsedom FIDH. A. Bjaljacki sa aktívne zapájal do obhajoby tých, ktorí trpeli represiami v súvislosti s voľbami, ktoré sa uskutočnili 19. decembra 2010, a zásahom proti občianskej spoločnosti a demokratickej opozícii, a poskytoval týmto osobám pomoc.

                              118.

                              Lopatko, Alexander Alexandrovich

                              Александр Александрович Лопатко

                              Аляксандр Аляксандровiч Лапатка

                              zástupca veliteľa trestaneckej IK-9 kolónie v Mazyre

                              Zodpovedný za neľudské zaobchádzanie s Dmitrijom Daškevičom vrátane mučenia a zabraňovaniu prístupu k právnym zástupcom. Lopatko zastával kľúčovú pozíciu v trestaneckej kolónii, v ktorej bol Daškevič zadržiavaný a v ktorej bol na politických väzňov vrátane p. Daškeviča vyvíjaný psychologický nátlak vrátane odopierania spánku a izolácie.

                              120.

                              Lukashenka, Dzmitry Aliaksandravich
                              Lukashenko, Dmitri Aleksandrovich

                              ЛУКАШЕНКО, Дмитрий Александрович

                              Dátum narodenia: 23.3.1980

                                          Adresa: Prezidentský športový klub

                                          220029, г. Минск, ул. Старовиленская, 4.

                              Podnikateľ s aktívnou účasťou na finančných operáciách Lukašenkovej rodiny.
                              Predseda prezidentského športového klubu.

                              126.

                              Maltsau, Leanid Siamionavich
                              Maltsev, Leonid Semenovich

                              МАЛЬЦАЎ, Леанiд Сяменавiч

                              МАЛЬЦЕВ, Леонид Семенович

                              Dátum narodenia: 29.8.1949
                              Miesto narodenia: Vetenevka, okres Slonim, Hrodnianska oblasť
                              (д. Ветеньевка, Слонимского района, Гродненской области)
                              Číslo občianskeho preukazu: 3290849A002PB5

                              Predseda Výboru pre štátne hranice, bývalý tajomník bezpečnostnej rady štátu.

                              137.

                              Navumau, Uladzimir Uladzimiravich
                              Naumov, Vladimir Vladimirovich

                              НАВУМАЎ, Уладзiмiр Уладзiмiравiч

                              НАУМОВ, Владимир Владимирович

                              Dátum narodenia: 7.2.1956
                              Miesto narodenia: Smolensk (Rusko)

                              Nepodnikol kroky na vyšetrenie prípadu nevyriešeného zmiznutia Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000. Bývalý minister vnútra a tiež bývalý veliteľ prezidentskej bezpečnostnej služby. Ako minister vnútra bol až do svojho odchodu z funkcie zo zdravotných dôvodov 6. apríla 2009 zodpovedný za potláčanie pokojných demonštrácií.
                              Prezidentská kancelária mu poskytla rezidenciu v nomenklatúrnom obvode Drozdy v Minsku.

                              146.

                              Paulichenka, Dzmitry Valerievich
                              Pavlichenko, Dmitri Valerievich (Pavlichenko, Dmitriy Valeriyevich)

                              ПАВЛИЧЕНКО, Дмитрий Валериевич

                              Dátum narodenia: 1966
                              Miesto narodenia: Vicebsk

                                          Adresa: Белорусская ассоциация ветеранов спецподразделений войск МВД „Честь“

                                          220028, Минск Маяковского, 111

                              Kľúčová osoba vo vzťahu k nevyriešenému zmiznutiu Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000, bývalý veliteľ jednotky zvláštneho nasadenia ministerstva vnútra (SOBR).
                              Podnikateľ, veliteľ Združenia veteránov zo zvláštnych jednotiek ministerstva vnútra.

                              148.

                              Piakarski, Aleh Anatolievich
                              Pekarski, Oleg Anatolievich

                              ПЯКАРСКI, Алег Анатольевiч

                              ПЕКАРСКИЙ, Олег Анатольевич

                              Číslo občianskeho preukazu: 3130564A041PB9

                              Aktívne sa zapájal do represie voči občianskej spoločnosti v Bielorusku. Ako bývalý prvý námestník ministra vnútra (do roku 2012) bol zodpovedný za represiu voči občianskej spoločnosti po voľbách v decembri 2010.
                              Plukovník v zálohe.

                              155.

                              Pykina, Natallia Mikhailauna (Pykina, Natalia Mikhailauna)
                              Pikina, Natalia Mikhailovna (Pykina, Natalya Mikhailovna)

                              Dátum narodenia: 20.4.1971.
                              Miesto narodenia: Rakov

                                          Adresa: Суд Партизанского района г. Минска

                                          220027, г. Минск, ул. Семашко, 33

                              Zodpovedná za vykonávanie politicky motivovaných administratívnych a trestnoprávnych sankcií voči zástupcom občianskej spoločnosti. Sudkyňa obvodného súdu Partizanskij, ktorá sa zaoberala prípadom p. Lichovida. Aktivistu „Hnutia za slobodu“ p. Lichovida odsúdila 29. marca 2011 na trest odňatia slobody v trvaní tri a pol roka. Bola vymenovaná za podpredsedníčku obvodného súdu Partizanskij v Minsku.

                              157.

                              Rachmanava, Maryna Iurievna
                              Rakhmanova, Marina Iurievna

                              РАХМАНАВА, Марына Юр'еуна

                              РАХМАНОВА, Марина Юрьевна

                              Dátum narodenia: 1970
                              Miesto narodenia: Hrodna

                              Členka Ústrednej volebnej komisie a vedúca odboru hrodnianskej obvodnej správy pre žiadosti verejnosti. Ako členka Ústrednej volebnej komisie bola zodpovedná za porušovanie medzinárodných volebných noriem počas prezidentských volieb uskutočnených 19. decembra 2010, ako aj počas parlamentných volieb v septembri 2012.

                              160.

                              Rubinau, Anatol Mikalaevich
                              Rubinov, Anatoli Nikolaevich

                              PYБIНAЎ, Анатоль Мiкалаевiч

                              РУБИНОВ, Анатолий Николаевич

                              Dátum narodenia: 15.4.1939
                              Mahiľov

                              Predseda hornej snemovne parlamentu, bývalý zástupca vedúceho prezidentskej kancelárie zodpovedný za médiá a ideologické otázky (2006 – 2008). V tejto pozícii bol jedným z hlavných zdrojov a hlasov štátnej propagandy a ideologickej podpory režimu. Člen bezpečnostnej rady štátu od marca 2014.

                              161.

                              Rusak, Viktar Uladzimiravich
                              Rusak, Viktor Vladimirovich

                              РУСАК, Вiктар Уладзiмiравiч

                              РУСАК, Виктор Владимирович

                              Dátum narodenia: 4.5.1955
                              Miesto narodenia: Minsk

                                          Adresa: Палата представителей Национального собрания Республики Беларусь

                                          220010, Республика Беларусь, г. Минск, ул. Советская, 11

                              Poslanec dolnej snemovne parlamentu, podpredseda výboru pre národnú bezpečnosť. Bývalý riaditeľ výboru KGB pre hospodársku bezpečnosť.
                              Zodpovedný za represívne kroky KGB voči občianskej spoločnosti a demokratickej opozícii.

                              166.

                              Sauko, Valery Iosifavich
                              Savko, Valeri Iosifovich

                              САЎКО, Валерый Iосiфавiч

                              САВКО, Валерий Иосифович

                              Šéf hrodnianskej pobočky odborov, ktoré podporujú režim. Bývalý predseda regionálnej volebnej komisie v Hrodnianskej oblasti počas prezidentských volieb, ktoré sa konali v roku 2010, a volieb do miestnej samosprávy v marci 2014. Ako člen regionálnej volebnej komisie bol zodpovedný za porušovanie medzinárodných volebných noriem počas prezidentských volieb z 19. decembra 2010, ako aj za falšovanie výsledkov volieb do miestnej samosprávy v marci 2014 v Hrodnianskej oblasti.

                              167.

                              Shaeu, Valiantsin Piatrovich (Shayeu, Valyantsin Piatrovich)
                              Shaev, Valentin Petrovich (Shayev, Valentin Petrovich)

                              ШАЕЎ, Валянцiн Пятровiч

                              ШАЕВ, Валентин Петрович

                              Člen bezpečnostnej rady štátu, predseda vyšetrovacej komisie, bývalý podpredseda vyšetrovacej komisie, bývalý prokurátor homeľskej oblasti. Zodpovedný za represiu voči občianskej spoločnosti po voľbách v decembri 2010.

                              171.

                              Shchurok, Ivan Antonavich
                              Shchurok, Ivan Antonovich

                              ШЧУРОК, Iван Антонавiч

                              ЩУРОК, Иван Антонович

                              Člen Ústrednej volebnej komisie a vedúci odboru školstva vicebskej obvodnej správy. Ako člen Ústrednej volebnej komisie bol zodpovedný za porušovanie medzinárodných volebných noriem počas prezidentských volieb z 19. decembra 2010, ako aj počas parlamentných volieb v septembri 2012.

                              184.

                              Sirenka, Viktar Ivanavich
                              Sirenko, Viktor Ivanovich

                              СИРЕНКО, Виктор Иванович

                              Dátum narodenia: 4.3.1962
                              Číslo občianskeho preukazu: 3040362B062PB7

                                          Adresa: Комитет по здравоохранению Минского горисполкома

                                          ул. Маяковского, 22, корп. 2, 220006, г. Минск

                              Predseda výboru pre zdravotnú starostlivosť mesta Minsk a bývalý hlavný chirurg pohotovostnej nemocnice v Minsku. Neprotestoval proti únosu prezidentského kandidáta Nekliajeva, ktorého previezli do jeho nemocnice po tom, čo ho 19. decembra 2010 surovo zbili, a tým, že skutok nenahlásil polícii, spolupracoval s neznámymi páchateľmi. Na základe takejto nečinnosti bol povýšený.
                              Ako predseda výboru pre zdravotnú starostlivosť mesta Minsk je zodpovedný za dohľad nad využívaním zdravotníckych inštitúcií na účely potláčania ľudských práv.

                              185.

                              Sivakau, Iury Leanidavich (Sivakau, Yury Leanidavich)
                              Sivakov, Iury (Yurij, Yuri) Leonidovich

                              СIВАКАЎ, Юрый Леанідавіч

                              СИВАКОВ, Юрий Леонидович

                              Dátum narodenia: 5.8.1946
                              Miesto narodenia: Onory, Sachalinská oblasť

                                          Adresa: Белорусская ассоциация ветеранов спецподразделений войск МВД „Честь“

                                          220028, Минск Маяковского, 111

                              Zorganizoval nevyriešené zmiznutia Jurija Zacharenka, Viktora Gončara, Anatolija Krasovského a Dmitrija Zavadského v Bielorusku v rokoch 1999 – 2000. Bývalý minister cestovného ruchu a športu, bývalý minister vnútra a bývalý zástupca vedúceho prezidentskej kancelárie.

                              186.

                              Skurat, Viktar Vatslavavich
                              Skurat, Viktor Vatslavovich

                              СКУРАТ, Вiктар Вацлавaвiч

                              СКУРАТ, Виктор Вацлавович

                              Bývalý vedúci oddelenia bezpečnosti ministerstva vnútra. V tejto funkcii bol zodpovedný za závažné porušovanie ľudských práv a potláčanie občianskej spoločnosti a demokratickej opozície, najmä v situácii, ktorá nastala po prezidentských voľbách v roku 2010. Vo februári 2011 dostal ocenenie vo forme čestného uznania za svoje služby. Od februára 2013 je na dôchodku. Vedúci oddelenia bezpečnosti holdingovej spoločnosti MZOR, ktorá je spoločnosťou v štátnom vlastníctve a spadá pod Ministerstvo priemyslu Bieloruskej republiky, a preto je priamo spojená s Lukašenkovým režimom.

                              201.

                              Traulka, Pavel
                              Traulko, Pavel

                              ТРАУЛЬКА, Павел

                              ТРАУЛЬКО, Павел

                              Podplukovník, bývalý agent vojenskej kontrarozviedky KGB (v súčasnosti vedúci tlačového oddelenia vyšetrovacieho výboru Bieloruska). Falšoval dôkazy a používal vyhrážky na získanie priznaní opozičných aktivistov v detenčnom centre KGB v Minsku po potlačení povolebnej protestnej demonštrácie v Minsku 19. decembra 2010. Bol priamo zodpovedný za použitie krutého, neľudského a ponižujúceho zaobchádzania alebo trestov a upieranie práva na spravodlivý proces. Jeho konanie bolo priamym porušením medzinárodných záväzkov Bieloruska v oblasti ľudských práv.

                              202.

                              Trutka, Iury Igorevich (Trutka, Yury Igorevich)
                              Trutko, Iury (Yurij, Yuri) Igorevich

                              ТРУТКA, Юрый Iгаравич

                              ТРУТКО, Юрий Игоревич

                              Zástupca veliteľa trestaneckej kolónie IK-2 v Bobruisku.

                              Zodpovedný za neľudské a kruté zaobchádzanie s politickými väzňami A. Sannikauom a A. Bjaljackým v trestaneckej kolónii IK-2 v Bobruisku. Opoziční aktivisti boli v trestaneckej kolónii pod jeho vedením mučení, odopieral sa im prístup k právnikom a umiestňovali sa do samoväzby. Trutko vyvíjal nátlak na A. Bjaljackého and A. Sannikaua, aby ich donútil podpísať žiadosť o omilostenie.

                              217.

                              Volkau, Siarhei Mikhailavich
                              Volkov, Sergei Mikhailovich (Volkov, Sergey Mikhailovich)

                              ВОЛКАЎ, Сяргей Мiхайлавiч

                              ВОЛКОВ, Сергей Михайлович

                              Aktívne sa zapájal do represie voči občianskej spoločnosti v Bielorusku. Ako bývalý riaditeľ výboru KGB pre spravodajské informácie bol spoluzodpovedný za represívne kroky KGB voči občianskej spoločnosti a demokratickej opozícii.

                              221.

                              Zaharouski, Anton Uladzimiravich
                              Zagorovski, Anton Vladimirovich

                              ЗАГАРОЎСКI, Антон Уладзiмiравiч

                              ЗАГОРОВСКИЙ, Антон Владимирович

                              Prokurátor mesta Minsk, bývalý prokurátor minského obvodu Fruzenski, zaoberal sa prípadom protestujúceho Vasilija Parfenkova vo februári 2011 a konaním proti A. Sannikauovi v júli 2011. Zodpovedný za vykonávanie politicky motivovaných administratívnych a trestnoprávnych sankcií voči zástupcom občianskej spoločnosti.

                              222.

                              Zaitsau, Vadzim Iurievich
                              Zaitsev, Vadim Iurievich

                              ЗАЙЦАЎ, Вадзiм Юр'евiч

                              ЗАЙЦЕВ, Вадим Юрьевич

                              Dátum narodenia: 1964,
                              miesto narodenia: Žitomyrská oblasť, Ukrajina (ZSSR)

                              Od júna 2013 výkonný riaditeľ polosúkromnej televízie Cosmos TV, ktorého vymenovala bieloruská vláda ako zástupcu štátu. Bývalý riaditeľ KGB (júl 2008 – november 2012).
                              Zodpovedný za to, že sa KGB premenila na hlavný orgán represie voči občianskej spoločnosti a demokratickej opozícii. Zodpovedný za šírenie falošných informácii v médiách o demonštrantoch z 19. decembra 2010; podľa týchto informácií disponovali demonštranti materiálom, ktorý sa dal použiť ako zbraň. Osobne ohrozoval život a zdravie manželky a dieťaťa bývalého prezidentského kandidáta Andreja Sannikova. Hlavný pôvodca rozkazov použiť voči demokratickej opozícii nezákonné zastrašovanie, mučenie politických oponentov a zlé zaobchádzanie vo väzení.

                              224.

                              Zakharau, Aliaksei Ivanavich
                              Zakharov, Aleksei Ivanovich (Zakharov, Alexey Ivanovich)

                              ЗАХАРАЎ, Аляксей Iванавiч

                              ЗАХАРОВ, Алексей Иванович

                              Aktívne sa zapájal do represie voči občianskej spoločnosti v Bielorusku. Ako bývalý riaditeľ výboru KGB pre vojenskú kontrarozviedku (do roku 2012) bol zodpovedný za represívne kroky KGB voči občianskej spoločnosti a demokratickej opozícii. Dozeral na výsluchy politických aktivistov, ktoré príslušníci KGB viedli po demonštrácii 19. decembra 2010.

                              226.

                              Zhadobin, Iury Viktaravich (Zhadobin, Yury Viktaravich)
                              Zhadobin, Iuri Viktorovich (Zhadobin, Yuri Viktorovich)

                              ЖАДОБIН, Юрый Biктapaвiч

                              ЖАДОБИН, Юрий Викторович

                              Dátum narodenia: 14.11.1954
                              Miesto narodenia: Dnepropetrovsk
                              Číslo občianskeho preukazu: 3141154A021PB0

                              Minister obrany od decembra 2009.
                              Ako člen bezpečnostnej rady štátu schvaľuje rozhodnutia o zásahoch dohodnuté na úrovni ministrov vrátane rozhodnutia potlačiť pokojné demonštrácie 19. decembra 2010. Po decembri 2010 zásah privítal ako „totálnu porážku deštruktívnych síl“ (vyjadrenie na margo demokratickej opozície).

                              227.

                              Zhuk, Alena Siamionauna (Zhuk Alena Syamionauna)
                              Zhuk Elena Semenovna (Zhuk Yelena Semyonovna)

                              ЖУК, Алена Сямёнаўна

                              ЖУК, Елена Семеновна

                              Sudkyňa obvodného súdu Pervomajskij vo Vicebsku. Dňa 24. februára 2012 odsúdila Siarheja Kavalenku, ktorý sa v rokoch 2012 – 2013 považoval za politického väzňa, na trest odňatia slobody v trvaní dvoch rokov a jedného mesiaca za porušenie podmienky. Alena Žuková bola priamo zodpovedná za porušenie ľudských práv, keďže Siarhejovi Kavalenkovi uprela právo na spravodlivý proces. Siarhej Kavalenka bol predtým podmienečne odsúdený za to, že vo Vicebsku vyvesil zakázanú historickú bielo-červeno-bielu zástavu, symbol opozičného hnutia. Následný trest, ktorý mu udelila Alena Žuková, bol vzhľadom na povahu trestného činu neprimerane prísny a nebol v súlade s trestným zákonom Bieloruska. Konanie Aleny Žukovej bolo priamym porušením medzinárodných záväzkov Bieloruska v oblasti ľudských práv.

                              228.

                              Zhuk, Dzmitry Aliaksandravich
                              Zhuk, Dmitri Aleksandrovich

                              ЖУК, Дзмiтрый Аляксандравiч

                              ЖУК, Дмитрий Александрович

                              Dátum narodenia: 7.7.1970
                              Číslo občianskeho preukazu: 3070770A081PB7

                                          Adresa: БЕЛОРУССКОЕ ТЕЛЕГРАФНОЕ АГЕНТСТВО

                                          Республика Беларусь, 220030, Минск, ул. Кирова, 26

                              Od mája 2003 generálny riaditeľ štátnej tlačovej agentúry BELTA.
                              Zodpovedný za šírenie štátnej propagandy v médiách, ktorá podporovala a obhajovala zásah voči demokratickej opozícii a občianskej spoločnosti 19. decembra 2010, a to aj s využitím podvrhnutých informácií.

                              230.

                              Zhukouski, Siarhei Kanstantsinavich
                              Zhukovski, Sergei Konstantinovich

                              ЖУКОЎСКI, Сяргей Канстанцiнавiч

                              ЖУКОВСКИЙ, Сергей Константинович

                              Zástupca prokurátora obvodného súdu Zavodskoj v Minsku, ktorý viedol konanie voči významným predstaviteľom občianskej spoločnosti Irine Chalipovej, Sergejovi Marcelevovi a Pavlovi Severinecovi. Ním predložená obžaloba bola jednoznačne a bezprostredne politicky motivovaná a bola jednoznačným porušením trestného poriadku. Zakladala sa na nesprávnej klasifikácii udalostí z 19. decembra 2010, pričom nebola podložená dôkazmi, preukázanými skutočnosťami a ani svedectvami svedkov.

                        B.   Subjekty

                              Názvy
                              Prepis z bieloruštiny
                              Prepis z ruštiny

                              Názov
                              (v bieloruštine)

                              Meno
                              (v ruštine)

                              Identifikačné údaje

                              Dôvody

                              1.

                              Beltechexport

                           „
                                 “

                                          Republic of Belarus, 220012, Minsk, Nezavisimost ave., 86-B

                                          Tel.: (+375 17) 263-63-83,

                                          Fax: (+375 17) 263-90-12

                              Beltechexport profituje z režimu ako hlavný vývozca zbraní a vojenského vybavenia v Bielorusku, čo si vyžaduje povolenie bieloruských orgánov.

                              3.

                              Beltech Holding

                              Белтех Холдинг

                              Beltech Holding profituje z režimu, a to najmä prostredníctvom spoločnosti Beltechexport, ktorá je súčasťou holdingu Beltech. Beltechexport profituje z režimu ako hlavný vývozca zbraní a vojenského vybavenia v Bielorusku, čo si vyžaduje povolenie bieloruských orgánov.


title: Rozhodnutie Rady (SZBP) 2015/1050 z 30. júna 2015, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               1.7.2015

               SK

               Úradný vestník Európskej únie

               L 170/2

         ROZHODNUTIE RADY (SZBP) 2015/1050
   z 30. júna 2015,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokej predstaviteľky Únie pre zahraničné veci a bezpečnostnú politiku dosiahli 24. novembra 2013 dohodu s Iránom o spoločnom akčnom pláne, v ktorom sa vytýčil postup, ako dosiahnuť dlhodobé a komplexné riešenie iránskej jadrovej otázky. Dohodlo sa, že prvým krokom v rámci procesu, ktorý povedie k tomuto komplexnému riešeniu, budú prvé vzájomne dohodnuté opatrenia, ktoré prijmú obe strany na obdobie šiestich mesiacov a ktoré bude možné vzájomnou dohodou predĺžiť.

               (3)

               V rámci tohto prvého kroku by mal Irán prijať niekoľko dobrovoľných opatrení, ktoré sa uvádzajú v spoločnom akčnom pláne. V reakcii na to by sa mali prijať viaceré dobrovoľné opatrenia, ktoré by v prípade Únie zahŕňali pozastavenie uplatňovania reštriktívnych opatrení týkajúcich sa zákazu poskytovania poistenia a zaistenia, ako aj prepravy iránskej ropy, zákazu dovozu, nákupu alebo prepravy iránskych petrochemických produktov a poskytovania súvisiacich služieb a zákazu obchodu so zlatom a vzácnymi kovmi s iránskou vládou, jej verejnými orgánmi a Iránskou centrálnou bankou alebo osobami a subjektmi, ktoré konajú v ich mene. Pozastavenie uplatňovania týchto reštriktívnych opatrení by malo trvať šesť mesiacov, počas ktorých by sa museli plniť príslušné zmluvy.

               (4)

               V spoločnom akčnom pláne sa tiež stanovuje desaťnásobné zvýšenie limitov pre prevod finančných prostriedkov do Iránu a z neho.

               (5)

               Rada prijala 20. januára 2014 rozhodnutie 2014/21/SZBP (2), ktorým sa mení rozhodnutie 2010/413/SZBP na účely vykonávania ustanovení týkajúcich sa reštriktívnych opatrení Únie uvedených v spoločnom akčnom pláne.

               (6)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokej predstaviteľky Únie pre zahraničné veci a bezpečnostnú politiku dosiahli 19. júla 2014 dohodu s Iránom o predĺžení vykonávania opatrení uvedených v spoločnom akčnom pláne do 24. novembra 2014.

               (7)

               Rada 21. júla 2014 prijala rozhodnutie 2014/480/SZBP (3), ktorým sa mení rozhodnutie 2010/413/SZBP s cieľom predĺžiť platnosť ustanovení týkajúcich sa reštriktívnych opatrení Únie uvedených v spoločnom akčnom pláne.

               (8)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou koordinátora EÚ a vyjednávača v mene skupiny E3/EÚ+3 sa v rokovaniach o iránskej jadrovej otázke 24. novembra 2014 s Iránom dohodli na predĺžení uplatňovania opatrení uvedených v spoločnom akčnom pláne do 30. júna 2015.

               (9)

               Rada 25. novembra 2014 prijala rozhodnutie 2014/829/SZBP (4), ktorým sa mení rozhodnutie 2010/413/SZBP, s cieľom predĺžiť platnosť ustanovení týkajúcich sa reštriktívnych opatrení Únie uvedených v spoločnom akčnom pláne.

               (10)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokej predstaviteľky Únie pre zahraničné veci a bezpečnostnú politiku dosiahli 2. apríla 2015 riešenie v súvislosti s kľúčovými parametrami spoločného komplexného akčného plánu, čím položili základy konečného znenia vrátane jeho technických detailov, ktoré sa má schváliť do 30. júna 2015.

               (11)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokej predstaviteľky Únie pre zahraničné veci a bezpečnostnú politiku sa 30. júna 2015 dohodli s Iránom na predĺžení uplatňovania opatrení uvedených v spoločnom akčnom pláne do 7. júla 2015, aby sa tým poskytol čas na pokračovanie v rokovaniach s cieľom dosiahnuť dohodu o spoločnom komplexnom akčnom pláne.

               (12)

               Pozastavenie uplatňovania reštriktívnych opatrení Únie uvedených v spoločnom akčnom pláne by sa preto malo predĺžiť do 7. júla 2015. Príslušné zmluvy by sa museli plniť počas tohto obdobia.

               (13)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 26a rozhodnutia 2010/413/SZBP sa nahrádza takto:

      „Článok 26a
      1.   Zákaz stanovený v článku 3a ods. 1 sa pozastavuje do 7. júla 2015, pokiaľ ide o prepravu iránskej ropy.
      2.   Zákaz stanovený v článku 3a ods. 2 sa pozastavuje do 7. júla 2015, pokiaľ ide o poskytovanie poistenia a zaistenia týkajúceho sa dovozu, nákupu alebo prepravy iránskej ropy.
      3.   Zákaz stanovený v článku 3b sa pozastavuje do 7. júla 2015.
      4.   Zákaz stanovený v článku 4c sa pozastavuje do 7. júla 2015, pokiaľ ide o zlato a vzácne kovy.
      5.   V článku 10 ods. 3 sa písmená a), b) a c) nahrádzajú do 7. júla 2015 týmito písmenami:

                  ‚a)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote nižšej ako 1 000 000 EUR, ako aj prevody súvisiace s osobnými remitenciami v hodnote nižšej ako 400 000 EUR sa vykonávajú bez akéhokoľvek predchádzajúceho povolenia. Prevod sa oznámi príslušnému orgánu dotknutého členského štátu, ak je vyšší ako 10 000 EUR;

                  b)

                  prevody súvisiace s transakciami týkajúcimi sa potravín, zdravotnej starostlivosti, medicínskeho vybavenia alebo s transakciami na poľnohospodárske alebo humanitárne účely v hodnote vyššej ako 1 000 000 EUR, ako aj prevody súvisiace s osobnými remitenciami v hodnote vyššej ako 400 000 EUR podliehajú predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení;

                  c)

                  každý iný prevod v hodnote vyššej ako 100 000 EUR podlieha predchádzajúcemu povoleniu príslušného orgánu dotknutého členského štátu. Príslušný členský štát informuje ostatné členské štáty o každom udelenom povolení.‘

            6.   V článku 10 ods. 4 sa písmená b) a c) nahrádzajú do 7. júla 2015 týmito písmenami:

                  ‚b)

                  akýkoľvek iný prevod v hodnote nižšej ako 400 000 EUR sa vykonáva bez akéhokoľvek predchádzajúceho povolenia. Prevod sa oznámi príslušnému orgánu dotknutého členského štátu, ak je jeho hodnota vyššia ako 10 000 EUR;

                  c)

                  akýkoľvek iný prevod v hodnote vyššej ako 400 000 EUR podlieha predchádzajúcemu povoleniu príslušného orgánu dotknutého členského štátu. Pokiaľ príslušný orgán dotknutého členského štátu v lehote štyroch týždňov nevznesie námietky, považuje sa povolenie za udelené v uvedenej lehote. Príslušný členský štát informuje ostatné členské štáty o každom zamietnutom povolení.‘

            7.   Zákazy stanovené v článku 18b sa pozastavujú do 7. júla 2015.
      8.   V prípade ministerstva ropného priemyslu uvedeného v prílohe II sa zákazy stanovené v článku 20 ods. 1 písm. b) a c) a v článku 20 ods. 2 pozastavujú do 7. júla 2015, pokiaľ je to nevyhnutné na plnenie zmlúv na dovoz alebo nákup iránskych petrochemických produktov do 7. júla 2015.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 30. júna 2015

            Za Radu

            predseda

         E. RINKĒVIČS

      (1)  Ú. v. EÚ L 195, 27.7.2010, s. 39.

      (2)  Rozhodnutie Rady 2014/21/SZBP z 20. januára 2014, ktorým sa mení rozhodnutie Rady 2010/413/SZBP o reštriktívnych opatreniach voči Iránu (Ú. v. EÚ L 15, 20.1.2014, s. 22).

      (3)  Rozhodnutie Rady 2014/480/SZBP z 21. júla 2014, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 215, 21.7.2014, s. 4).

      (4)  Rozhodnutie Rady 2014/829/SZBP z 25. novembra 2014, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 338, 25.11.2014, s. 1).


title: 2009/398/ES: Rozhodnutie Rady z  27. apríla 2009 , ktorým sa vymenúva jeden nemecký člen a jeden nemecký náhradník Výboru regiónov

text:
               26.5.2009

               SK

               Úradný vestník Európskej únie

               L 127/7

      ROZHODNUTIE RADY

   z 27. apríla 2009,
   ktorým sa vymenúva jeden nemecký člen a jeden nemecký náhradník Výboru regiónov
   (2009/398/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh nemeckej vlády,
   keďže:

               (1)

               Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia pána Reinharda LOSKEHO sa uvoľnilo miesto člena Výboru regiónov. V dôsledku vymenovania pána Hermanna KUHNA za člena Výboru regiónov sa uvoľnilo miesto náhradníka,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za člena:
               pán Hermann KUHN, Mitglied der Bremischen Bürgerschaft
               a

               b)

               za náhradníka:
               pán Reinhard LOSKE, Senator für Umwelt, Bau, Verkehr und Europa der Freien Hansestadt Bremen.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 27. apríla 2009

            Za Radu

            predseda

         A. VONDRA

      (1)  Ú. v. EÚ L 56, 25.2.2006, s. 75.


title: Rozhodnutie Rady z 19. decembra 1994 o uzavretí dohody vo forme výmeny listov, ktorou sa mení a dopĺňa dohoda o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane

text:
Dôležité právne oznámenie

|

31994D0829

Úradný vestník L 351 , 31/12/1994 S. 0015 - 0015 Fínske špeciálne vydanie: Kapitola 4 Zväzok 8 S. 0018  Švédske špeciálne vydanie: Kapitola 4 Zväzok 8 S. 0018

		Rozhodnutie Radyz 19. decembra 1994o uzavretí dohody vo forme výmeny listov, ktorou sa mení a dopĺňa dohoda o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane(94/829/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 43, v súvislosti s prvým pododsekom článku 228 odsek 3,so zreteľom na návrh Komisie [1],so zreteľom na stanovisko Európskeho parlamentu [2],keďže platnosť dohody o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane, podpísanej 13. marca 1984 [3], uplynie 31. januára 1995;keďže podľa článku 15 v prípade, že nie je uvedené ukončenie platnosti danej dohody ktoroukoľvek stranou, uvedená dohoda sa predĺži na ďalšie obdobie šiestich rokov;keďže uskutočnili sa rokovania so zreteľom na zmenu a doplnenie uvedenej dohody tak, že sa do nej zahrnú ustanovenia o podpore zakladania spoločných podnikov a spoločného podnikania v odvetví rybolovu medzi vlastníkmi plavidiel v spoločenstve a spoločnosťami v Grónsku;keďže je v záujme Európskeho spoločenstva schváliť túto dohodu vo forme výmeny listov, ktorou sa mení a dopĺňa uvedená dohoda o rybolove,ROZHODLA TAKTO:Článok 1Dohoda vo forme výmeny listov, týkajúca zmeny a doplnenia dohody o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane sa týmto schvaľuje v mene Európskeho spoločenstva.Text dohody je pripojený k tomuto rozhodnutiu.Článok 2Predseda Rady sa týmto oprávňuje určiť osoby splnomocnené na podpísanie dohody vo forme výmeny listov tak, aby zaväzovala spoločenstvo.Článok 3Toto rozhodnutie sa uverejní v Úradnom vestníku Európskych spoločenstiev.V Bruseli 19. decembra 1994Za RadupredsedaJ. Borchert[1] Ú. v. ES C 282, 8.10.1994, s. 6[2] Ú. v. ES C 341, 5.12.1994[3] Ú. v. ES L 29, 1.2.1985, s. 9--------------------------------------------------


title: 2014/711/EÚ: Rozhodnutie Rady z  24. septembra 2012 o podpise v mene Únie a jej členských štátov a predbežnom vykonávaní Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Tuniskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii

text:
               14.10.2014

               SK

               Úradný vestník Európskej únie

               L 296/1

         ROZHODNUTIE RADY
   z 24. septembra 2012
   o podpise v mene Únie a jej členských štátov a predbežnom vykonávaní Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Tuniskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii

      (2014/711/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 5,
   so zreteľom na Akt o pristúpení Bulharska a Rumunska, a najmä na jej článok 6 ods. 2,
   so zreteľom na návrh Európskej komisie,
   keďže:

               (1)

               Rada 23. októbra 2006 splnomocnila Komisiu, aby v mene Európskeho spoločenstva a jeho členských štátov rokovala s Tuniskou republikou (ďalej len „Tunisko“) o Protokole k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Tuniskou republikou na strane druhej (1) s cieľom zohľadniť pristúpenie Bulharskej republiky a Rumunska k Európskej únii (ďalej len „protokol“).

               (2)

               Rokovania boli k spokojnosti Komisie úspešne zavŕšené.

               (3)

               V článku 8 ods. 2 protokolu dohodnutého s Tuniskom sa stanovuje predbežné vykonávanie protokolu, kým protokol nadobudne platnosť.

               (4)

               Protokol by sa mal podpísať a predbežne vykonávať, kým nebudú postupy vedúce k jeho uzavretiu zavŕšené,

         PRIJALA TOTO ROZHODNUTIE:
   Článok 1
   1.   Týmto sa v mene Únie a jej členských štátov schvaľuje podpis Protokolu k Euro-stredomorskej dohode o pridružení medzi Európskym spoločenstvom a jeho členskými štátmi na jednej strane a Tuniskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii s výhradou uzavretia uvedeného protokolu.
   2.   Text protokolu je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.
   Článok 3
   Protokol sa predbežne vykonáva od 1. januára 2007 s výhradou jeho neskoršieho uzavretia.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. MAVROYIANNIS

      (1)  Ú. v. ES L 97, 30.3.1998, s. 2.


title: 2011/835/EÚ: Rozhodnutie Komisie z  13. decembra 2011 , ktorým sa ukončuje antidumpingové konanie týkajúce sa dovozu určitého polyetyléntereftalátu s pôvodom v Ománe a v Saudskej Arábii

text:
               14.12.2011

               SK

               Úradný vestník Európskej únie

               L 330/45

         ROZHODNUTIE KOMISIE
   z 13. decembra 2011,
   ktorým sa ukončuje antidumpingové konanie týkajúce sa dovozu určitého polyetyléntereftalátu s pôvodom v Ománe a v Saudskej Arábii
   (2011/835/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9,
   po porade s poradným výborom,
   keďže:
   A.   POSTUP

               (1)

               Európskej komisii (ďalej len „Komisia“) bol 3. januára 2011 doručený podnet týkajúci sa údajného dumpingu určitého polyetyléntereftalátu (ďalej len „PET“) s pôvodom v Ománe a v Saudskej Arábii (ďalej len „príslušné krajiny“), čo spôsobuje výrobnému odvetviu Únie značnú ujmu.

               (2)

               Podnet podal Výbor výrobcov polyetyléntereftalátu v Európe (CPME) (ďalej len „navrhovateľ“) v mene výrobcov, ktorí predstavujú podstatnú časť, v tomto prípade viac ako 50 %, celkovej výroby určitého PET v Únii, podľa článku 5 základného nariadenia.

               (3)

               Podnet obsahoval prima facie dôkazy o existencii dumpingu a z toho vyplývajúcej značnej ujmy, ktoré sa považovali za dostatočné na odôvodnenie začatia antidumpingového konania.

               (4)

               Komisia po porade s poradným výborom začala, prostredníctvom oznámenia uverejneného v Úradnom vestníku Európskej únie
                   (2) zo 16. februára 2011, antidumpingové konanie týkajúce sa dovozu určitého PET s pôvodom v Ománe a Saudskej Arábii do Európskej únie.

               (5)

               Komisia v ten istý deň začala antisubvenčné konanie týkajúce sa dovozu určitého PET s pôvodom v príslušných krajinách do Únie (3).

               (6)

               Komisia poslala dotazníky výrobnému odvetviu Únie, vývozcom/výrobcom v príslušných krajinách, dovozcom, všetkým známym združeniam, o ktorých sa vie, že sa ich táto záležitosť týka, a orgánom príslušných krajín. Zainteresované strany dostali možnosť písomne sa vyjadriť a požiadať o vypočutie v lehote stanovenej v oznámení o začatí konania.

               (7)

               Všetky zainteresované strany, ktoré o to požiadali a preukázali, že by na základe osobitných dôvodov mali byť vypočuté, boli vypočuté.

         B.   STIAHNUTIE PODNETU A UKONČENIE KONANIA

               (8)

               Spoločnosť CPME formálne stiahla svoj podnet listom z 12. októbra 2011 zaslaným Komisii.

               (9)

               V súlade s článkom 9 ods. 1 základného nariadenia možno konanie ukončiť, ak bol podnet stiahnutý, okrem prípadu, keď takéto ukončenie nie je v záujme Únie.

               (10)

               V tejto súvislosti treba poznamenať, že Komisia nenašla žiadny dôvod, pre ktorý by ukončenie nebolo v záujme Únie, a žiadny takýto dôvod neposkytli ani zainteresované strany. Komisia preto dospela k názoru, že toto konanie by sa malo ukončiť. Zainteresované strany boli náležite informované a dostali možnosť predložiť pripomienky.

               (11)

               Niektoré zainteresované strany vyjadrili podporu v súvislosti s ukončením konania. Ďalšie zainteresované strany síce podporili ukončenie konania, ale požadovali zverejnenie zistení, ku ktorým sa dospelo počas prešetrovania.

               (12)

               V tejto súvislosti je potrebné poznamenať, že Komisia nedospela v súvislosti so svojimi zisteniami k záveru, a preto nemôže zverejniť údaje zhromaždené pred stiahnutím podnetu.

               (13)

               Vzhľadom na uvedené skutočnosti sa dospelo k záveru, že neexistujú žiadne závažné dôvody, pre ktoré by nebolo možné toto konanie ukončiť.

               (14)

               Komisia preto dospela k záveru, že antidumpingové konanie týkajúce sa dovozu určitého polyetyléntereftalátu (PET) s pôvodom v Ománe a Saudskej Arábii do Únie by sa malo ukončiť,

         PRIJALA TOTO ROZHODNUTIE:
   Článok 1
   Antidumpingové konanie týkajúce sa dovozu polyetyléntereftalátu s viskozitou 78 ml/g alebo vyššou podľa normy ISO 1628-5 s pôvodom v Ománe a Saudskej Arábii, ktorý je v súčasnosti zaradený pod číselný znak KN 3907 60 20, sa týmto ukončuje.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 13. decembra 2011

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ C 49, 16.2.2011, s. 16.

      (3)  Ú. v. EÚ C 49, 16.2.2011, s. 21.


title: Rozhodnutie Rady (EÚ) 2015/1942 z 26. októbra 2015, ktorým sa stanovuje pozícia, ktorá sa má zaujať v mene Európskej únie v Generálnej rade Svetovej obchodnej organizácie, pokiaľ ide o žiadosť Spojených štátov o výnimku WTO týkajúcu sa predĺženia programu AGOA

text:
               29.10.2015

               SK

               Úradný vestník Európskej únie

               L 283/9

         ROZHODNUTIE RADY (EÚ) 2015/1942
   z 26. októbra 2015,
   ktorým sa stanovuje pozícia, ktorá sa má zaujať v mene Európskej únie v Generálnej rade Svetovej obchodnej organizácie, pokiaľ ide o žiadosť Spojených štátov o výnimku WTO týkajúcu sa predĺženia programu AGOA
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               V článku IX ods. 3 a 4 Dohody o založení Svetovej obchodnej organizácie uzavretej v Marrákeši (ďalej len „dohoda WTO“) sa stanovujú postupy udeľovania výnimiek týkajúcich sa mnohostranných obchodných dohôd v prílohách 1A alebo 1B alebo 1C k dohode WTO a príloh k nim.

               (2)

               Spojeným štátom bola 27. mája 2009 udelená výnimka z povinností vyplývajúcich z článku I ods. 1 a článku XIII ods. 1 a 2 Všeobecnej dohody o clách a obchode 1994 (ďalej len „GATT 1994“) vzťahujúca sa na obdobie do 30. septembra 2015.

               (3)

               Podľa článku IX ods. 3 dohody WTO predložili Spojené štáty žiadosť o výnimku zo svojich povinností vyplývajúcich z článku I ods. 1 a článku XIII ods. 1 a 2 dohody GATT 1994 do 30. septembra 2025 v rozsahu potrebnom na to, aby mali Spojené štáty povolenie naďalej poskytovať bezcolné zaobchádzanie pre oprávnené výrobky s pôvodom v zvýhodnených krajinách subsaharskej Afriky určených podľa zákona o raste a možnostiach Afriky (ďalej len „AGOA“).

               (4)

               Vyhovenie žiadosti Spojených štátov o výnimku WTO by nemalo mať negatívny vplyv ani na hospodárstvo Únie, ani na obchodné vzťahy s krajinami zvýhodnenými výnimkou. Okrem toho Únia vo všeobecnosti podporuje opatrenia na zmiernenie chudoby a na podporu stability a udržateľného hospodárskeho rozvoja v zvýhodnených krajinách.

               (5)

               Je preto vhodné stanoviť pozíciu, ktorá sa má zaujať v mene Únie v Generálnej rade WTO, na podporu žiadosti Spojených štátov o výnimku,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie v Generálnej rade Svetovej obchodnej organizácie, je podporiť žiadosť Spojených štátov o výnimku zo svojich povinností vyplývajúcich z článku I ods. 1 a článku XIII ods. 1 a 2 Všeobecnej dohody o clách a obchode 1994 do 30. septembra 2025 v súlade s podmienkami žiadosti Spojených štátov o výnimku.
   Túto pozíciu vyjadrí Komisia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 26. októbra 2015

            Za Radu

            predsedníčka

         C. DIESCHBOURG


title: Rozhodnutie Rady 2012/457/SZBP z  2. augusta 2012 , ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu

text:
               3.8.2012

               SK

               Úradný vestník Európskej únie

               L 208/18

         ROZHODNUTIE RADY 2012/457/SZBP
   z 2. augusta 2012,
   ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2010/413/SZBP (1), a najmä na jeho článok 23 ods. 1 a 2,
   keďže:

               (1)

               Rada prijala 26. júla 2010 rozhodnutie 2010/413/SZBP.

               (2)

               Rada sa domnieva, že určité osoby by sa mali vypustiť zo zoznamu osôb a subjektov uvedenom v prílohe II k rozhodnutiu 2010/413/SZBP, na ktoré sa vzťahujú reštriktívne opatrenia, a že záznamy o určitých subjektoch by sa mali zmeniť a doplniť.

               (3)

               Na základe rozhodnutia výboru Bezpečnostnej rady Organizácie Spojených národov (BR OSN) zriadeného rezolúciou BR OSN č. 1737 (2006) by sa mali zo zoznamu uvedeného v prílohe II k rozhodnutiu 2010/413/SZBP vypustiť dve osoby a jeden subjekt a zaradiť do zoznamu osôb a subjektov uvedeného v prílohe I k uvedenému rozhodnutiu, na ktoré sa vzťahujú reštriktívne opatrenia.

               (4)

               Zoznamy uvedené v prílohách I a II k rozhodnutiu 2010/413/SZBP by sa preto mali zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Osoby uvedené v prílohe I k tomuto rozhodnutiu sa vypúšťajú zo zoznamu uvedeného v prílohe II k rozhodnutiu 2010/413/SZBP.
   Článok 2
   V prílohe II k rozhodnutiu 2010/413/SZBP sa záznamy o subjektoch uvedených v prílohe II k tomuto rozhodnutiu nahrádzajú záznamami uvedenými v prílohe II k tomuto rozhodnutiu.
   Článok 3
   Osoby a subjekt uvedené v prílohe III k tomuto rozhodnutiu sa vypúšťajú zo zoznamu uvedeného v prílohe II k rozhodnutiu 2010/413/SZBP a zmenené záznamami uvedenými v prílohe III k tomuto rozhodnutiu sa dopĺňajú do zoznamu uvedeného v prílohe I k rozhodnutiu 2010/413/SZBP.
   Článok 4
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 2. augusta 2012

            Za Radu

            predseda

         A. D. MAVROYIANNIS

      (1)  Ú. v. EÚ L 195, 27.7.2010, s. 39.

      PRÍLOHA I

         Osoby podľa článku 1

                  1.

                  Dr Ahmad AZIZI

                  2.

                  Dr Ali DIVANDARI

                  3.

                  Dr Abdolnaser HEMMATI

                  4.

                  Mohammad Reza MESKARIAN

                  5.

                  Sayeed ZAVVAR

      PRÍLOHA II

         Subjekty podľa článku 2

                  Názov/Meno

                  Identifikačné údaje

                  Dôvody

                  Dátum zaradenia do zoznamu

                  1.

                  Mobin Sanjesh

                  Entry 3, No 11, 12th Street, Miremad Alley, Abbas Abad, Teherán, Irán.

                  Zapojená do obstarávania vybavenia a materiálu, ktorý sa priamo využíva v rámci iránskeho jadrového programu.

                  1.12.2011

                  2.

                  Bank Melli Iran ZAO (alias Mir Business Bank)

                  Number 9/1, Ulitsa Mashkova, Moskva, 130064, Rusko; alternatívna adresa: Mashkova st. 9/1 Moskva 105062 Rusko.

                  Vo vlastníctve Bank Melli.

                  23.6.2008

                  3.

                  Melli Bank plc

                  London Wall, 11th floor, London EC2Y 5EA, Spojené kráľovstvo.

                  Vlastní ju Bank Melli.

                  23.6.2008

                  4.

                  Neka Novin (alias Niksa Nirou)

                  Unit 7, No 12, 13th Street, Mir-Emad St, Motahary Avenue, Teherán, 15875- 6653.

                  Zapojená do obstarávania špecializovaného vybavenia a materiálu, ktorý sa priamo využíva v rámci iránskeho jadrového programu.

                  23.5.2011

                  5.

                  Bank Tejarat

                              Poštová adresa: Taleghani Br. 130, Taleghani Ave. P.O.Box: 11365 - 5416, Teherán, Irán

                              Tel. 88826690.

                              Telex 226641 TJTA IR.

                              Fax 88893641.

                              Webová stránka: http://www.tejaratbank.ir.

                  Bank Tejarat je čiastočne vlastnená štátom. Priamo pomáhala Iránu v jeho úsilí v jadrovej oblasti. Napríklad v roku 2011 umožnila prevod desiatok miliónov dolárov v snahe pomôcť spoločnosti Atomic Energy Organisation of Iran, ktorú označila OSN, získať tzv. „žltý koláč“ (oxid uránu). AEOI je najdôležitejšou iránskou organizáciou zaoberajúcou sa výskumom a vývojom jadrovej technológie, ktorá zároveň riadi programy výroby štiepnych materiálov. Bank Tejarat tiež pomáhala označeným iránskym bankám obchádzať medzinárodné sankcie, napríklad sa zúčastňovala obchodov, do ktorých boli zapojené krycie spoločnosti Shahid Hemmat Industrial Group, ktorú označila OSN.

                  23.1.2012

                  6.

                  Shahid Beheshti University

                  Daneshju Blvd., Yaman St., Chamran Blvd., P.O. Box 19839-63113, Teherán, Irán.

                  Vo vlastníctve alebo pod kontrolou Ministerstva obrany a logistiky ozbrojených síl (MODAFL). Vykonáva vedecký výskum v súvislosti s vývojom jadrových zbraní.

                  23.5.2011

      PRÍLOHA III

         Osoby a subjekt podľa článku 3

      Osoby

                  1.

                  Azim Aghajani (píše sa aj Adhajani). Funkcia: člen jednotky IRGC-Qods pod velením veliteľa jednotky Qods generálmajora Qasema Soleimaniho, ktorý bol označený Bezpečnostnou radou OSN v rezolúcii č. 1747 (2007).
                  Ďalšie informácie: umožnil porušenie bodu 5 rezolúcie BR OSN č. 1747 (2007) o zákaze vývozu zbraní a súvisiaceho materiálu z Iránu.
                  Doplňujúce informácie: Štátna príslušnosť: Irán. Číslo cestovného pasu: 6620505, 9003213.
                  Dátum označenia OSN: 18. apríla 2012.

                  2.

                  Ali Akbar Tabatabaei (alias: Sayed Akbar Tahmaesebi). Funkcia: člen jednotky IRGC-Qods pod velením veliteľa jednotky Qods generálmajora Qasema Soleimaniho, ktorý bol označený Bezpečnostnou radou OSN v rezolúcii č. 1747 (2007).
                  Ďalšie informácie. umožnil porušenie bodu 5 rezolúcie BR OSN č. 1747 (2007) o zákaze vývozu zbraní a súvisiaceho materiálu z Iránu.
                  Doplňujúce informácie: Štátna príslušnosť: Irán. Dátum narodenia: 1967.
                  Dátum označenia OSN: 18. apríla 2012.

            Subjekt

                  1.

                  Behineh Trading Co.
                  Ďalšie informácie. Iránska spoločnosť, ktorá zohrala kľúčovú úlohu v protiprávnom transfere zbraní do západnej Afriky Iránom; konala v mene jednotky IRGC-Qods pod velením veliteľa jednotky Qods generálmajora Qasema Soleimaniho, ktorý bol označený Bezpečnostnou radou OSN v rezolúcii č. 1747 (2007), ako odosielateľ zásielky zbraní.
                  Doplňujúce informácie: Miesto: Tavakoli Building, Opposite of 15th Alley, Emam-Jomeh Street, Teherán, Irán. Tel. +98 9195382305. Webová stránka: http://www.behinehco.ir.
                  Dátum označenia OSN: 18. apríla 2012.


title: 2007/117/ES: Rozhodnutie Rady z  15. februára 2007 , ktorým sa mení a dopĺňa rozhodnutie z  27. marca 2000 , ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou

text:
               20.2.2007

               SK

               Úradný vestník Európskej únie

               L 51/18

      ROZHODNUTIE RADY

   z 15. februára 2007,
   ktorým sa mení a dopĺňa rozhodnutie z 27. marca 2000, ktoré splnomocňuje riaditeľa Europolu začať rokovania o dohodách s tretími štátmi a orgánmi nesúvisiacimi s Európskou úniou
   (2007/117/ES)
   RADA EURÓPSKEJ ÚNIE,
   so zreteľom na článok 42 ods. 2, článok 10 ods. 4 a článok 18 Dohovoru o zriadení Európskeho policajného úradu (dohovor o Europole) (1),
   so zreteľom na akt Rady z 3. novembra 1998 ustanovujúci pravidlá, ktoré upravujú vonkajšie vzťahy Europolu s tretími krajinami a orgánmi nesúvisiacimi s Európskou úniou (2), a najmä na článok 2 tohto aktu,
   so zreteľom na akt Rady z 3. novembra 1998 o pravidlách zberu informácií Europolom od tretích strán (3), a najmä na článok 2 tohto aktu,
   so zreteľom na akt Rady z 12. marca 1999, ktorým sa prijímajú pravidlá pre odovzdávanie osobných údajov Europolom tretím štátom a tretím orgánom (4), a najmä na články 2 a 3 tohto aktu,
   keďže:

               (1)

               Operačné požiadavky a potreba účinného boja prostredníctvom Europolu proti organizovaným formám trestnej činnosti si vyžaduje, aby sa Čierna Hora pridala do zoznamu tretích štátov, s ktorými je riaditeľ Europolu splnomocnený začať rokovania.

               (2)

               Rozhodnutie Rady z 27. marca 2000 (5) by sa preto malo zmeniť a doplniť,

         ROZHODLA TAKTO:
   Článok 1
   Rozhodnutie Rady z 27. marca 2000 sa týmto mení a dopĺňa takto:
   V článku 2 ods. 1 sa pod nadpis „Tretie štáty“ dopĺňa do zoznamu v abecednom poradí tento štát:

               „—

               Čierna Hora“.

         Článok 2
   Toto rozhodnutie sa uverejní v Úradnom vestníku Európskej únie.
   Článok 3
   Toto rozhodnutie nadobúda účinnosť dňom nasledujúcim po dni jeho prijatia.

      V Bruseli 15. februára 2007

            Za Radu

            predseda

         W. SCHÄUBLE

      (1)  Ú. v. ES C 316, 27.11.1995, s. 2. Dohovor naposledy zmenený a doplnený Protokolom, ktorým sa mení a dopĺňa uvedený dohovor (Ú. v. EÚ C 2, 6.1.2004, s. 1).

      (2)  Ú. v. ES C 26, 30.1.1999, s. 19.

      (3)  Ú. v. ES C 26, 30.1.1999, s. 17.

      (4)  Ú. v. ES C 88, 30.3.1999, s. 1. Akt Rady zmenený a doplnený aktom Rady z 28. februára 2002 (Ú. v. ES C 76, 27.3.2002, s. 1).

      (5)  Ú. v. ES C 106, 13.4.2000, s. 1. Rozhodnutie naposledy zmenené a doplnené rozhodnutím Rady zo 4. decembra 2006 (Ú. v. EÚ C 311, 19.12.2006, s. 10).


title: 2008/89/ES: Rozhodnutie Európskej centrálnej banky z  31. decembra 2007 o splatení základného imania, prevode devízových rezerv a príspevkov Central Bank of Cyprus a Bank Ċentrali ta’ Malta/Central Bank of Malta do rezervných fondov a rezerv Európskej centrálnej banky (ECB/2007/22)

text:
               1.2.2008

               SK

               Úradný vestník Európskej únie

               L 28/36

      ROZHODNUTIE EURÓPSKEJ CENTRÁLNEJ BANKY

   z 31. decembra 2007
   o splatení základného imania, prevode devízových rezerv a príspevkov Central Bank of Cyprus a Bank Ċentrali ta’ Malta/Central Bank of Malta do rezervných fondov a rezerv Európskej centrálnej banky
   (ECB/2007/22)
   (2008/89/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky (ďalej len „štatút ESCB“), a najmä na jeho články 30.1, 30.3, 49.1 a 49.2,
   keďže:

               (1)

               Podľa článku 1 rozhodnutia Rady 2007/503/ES z 10. júla 2007 v súlade s článkom 122 ods. 2 zmluvy o prijatí jednotnej meny Cyprom od 1. januára 2008 (1) a článku 1 rozhodnutia Rady 2007/504/EC z 10. júla 2007 v súlade s článkom 122 ods. 2 zmluvy o prijatí jednotnej meny Maltou od 1. januára 2008 (2) Cyprus a Malta spĺňajú potrebné podmienky na prijatie eura a výnimky v prospech týchto členských štátov uvedené v článku 4 aktu o pristúpení (3) sa s účinnosťou od 1. januára 2008 zrušujú.

               (2)

               Článok 491 štatútu ESCB ustanovuje, že národná centrálna banka (ďalej len „NCB“) členského štátu, ktorého výnimka bola zrušená, je povinná splatiť svoj upísaný podiel na základnom imaní Európskej centrálnej banky (ďalej len „ECB“) v rovnakom rozsahu ako národné centrálne banky ostatných zúčastnených členských štátov. Národné centrálne banky terajších zúčastnených členských štátov splatili svoj upísaný podiel na základnom imaní ECB v plnej výške (4). Podľa článku 2 rozhodnutia ECB/2006/21 z 15. decembra 2006 o percentuálnych podieloch národných centrálnych bánk v kľúči na upisovanie základného imania Európskej centrálnej banky (5) je vážený podiel Central Bank of Cyprus v kľúči základného imania ECB 0,1249 % a vážený podiel Bank Ċentrali ta’ Malta/Central Bank of Malta v kľúči základného imania ECB je 0,0622 %. Podľa článku 1 rozhodnutia ECB/2006/26 z 18. decembra 2006 o opatreniach potrebných na splatenie základného imania Európskej centrálnej banky nezúčastnenými národnými centrálnymi bankami (6) Central Bank of Cyprus a Bank Ċentrali ta’ Malta/Central Bank of Malta už splatili časť svojich podielov na upísanom základnom imaní ECB. Zostávajúca suma preto predstavuje 6 691 401,01 EUR pre Central Bank of Cyprus a 3 332 306,98 EUR pre Bank Ċentrali ta’ Malta/Central Bank of Malta a je určená vynásobením upísaného základného imania ECB (5 760 652 402,58 EUR) váženými podielmi Central Bank of Cyprus a Bank Ċentrali ta’ Malta/Central Bank of Malta v kľúči základného imania (0,1249 % pre Central Bank of Cyprus a 0,0622 % pre Bank Ċentrali ta’ Malta/Central Bank of Malta), a v oboch prípadoch s odrátaním tej časti ich podielov na upísanom základnom imaní ECB, ktorá už bola splatená.

               (3)

               Článok 491 v spojení s článkom 30.1 štatútu ESCB ustanovuje, že NCB členského štátu, ktorého výnimka bola zrušená, je tiež povinná previesť do ECB devízové rezervy. Podľa článku 49.1 štatútu ESCB sa výška týchto prevodov určí vynásobením hodnoty devízových rezerv vyjadrených v eurách podľa platného výmenného kurzu, ktoré už boli prevedené do ECB v súlade s článkom 30.1 štatútu ESCB, koeficientom vyjadrujúcim pomer medzi počtom podielov upísaných dotknutou NCB a počtom podielov už splatených národnými centrálnymi bankami ostatných zúčastnených členských štátov. Pri určovaní „devízových rezerv, ktoré už boli prevedené do ECB v súlade s článkom 30.1“ je potrebné náležite zohľadniť predchádzajúcu úpravu kľúča základného imania ECB (7) podľa článku 29.3 štatútu ESCB a rozšírenia kľúča základného imania ECB podľa článku 49.3 štatútu ESCB (8). Na základe uvedeného a podľa rozhodnutia ECB/2006/24 z 15. decembra 2006 o opatreniach potrebných na príspevok na akumulovanú hodnotu vlastného imania Európskej centrálnej banky, na úpravu pohľadávok národných centrálnych bánk, ktoré zodpovedajú prevedeným devízovým rezervám (9), hodnota devízových rezerv, ktoré boli prevedené do ECB podľa článku 30.1 štatútu ESCB, zodpovedá sume 40 848 729 895,96 EUR.

               (4)

               Devízové rezervy, ktoré majú Central Bank of Cyprus a Bank Ċentrali ta’ Malta/Central Bank of Malta previesť, by mali byť denominované v amerických dolároch a zlate.

               (5)

               Článok 30.3 štatútu ESCB ustanovuje, že ECB je povinná pripísať v prospech každej NCB zúčastneného členského štátu pohľadávku vo výške zodpovedajúcej devízovým rezervám, ktoré táto NCB previedla do ECB. Ustanovenia, ktoré sa týkajú denominácie a úročenia pohľadávok, ktoré už boli pripísané v prospech národných centrálnych bánk terajších zúčastnených členských štátov (10) by sa mali tiež uplatňovať na denomináciu a úročenie pohľadávok Central Bank of Cyprus a Bank Ċentrali ta’ Malta/Central Bank of Malta.

               (6)

               Článok 492 štatútu ESCB ustanovuje, že NCB členského štátu, ktorého výnimka bola zrušená, je povinná prispieť do rezervných fondov ECB a do rezerv rovnocenných rezervným fondom, ako aj do sumy, ktorá sa má poskytnúť na rezervné fondy a rezervy podľa zostatku účtu ziskov a strát k 31. decembru roku, ktorý predchádzal zrušeniu výnimky. Výška uvedeného príspevku je stanovená v súlade s článkom 49.2 štatútu ESCB.

               (7)

               V súlade s článkom 3.5 rokovacieho poriadku Európskej centrálnej banky boli guvernéri Central Bank of Cyprus a Bank Ċentrali ta’ Malta/Central Bank of Malta pozvaní, aby sa zúčastnili na zasadnutí Rady guvernérov, na ktorom sa prijíma toto rozhodnutie,

         ROZHODLA TAKTO:
   Článok 1
   Vymedzenie pojmov
   Na účely tohto rozhodnutia:

               —

               „zúčastnený členský štát“ znamená členský štát, ktorý prijal euro,

               —

               „hotovosť“ znamená zákonnú menu Spojených štátov (americký dolár),

               —

               „zlato“ znamená trójske unce rýdzeho zlata vo forme zlatých tehál (London Good Delivery) tak, ako sú vymedzené Londýnskou asociáciou pre obchodovanie s cennými kovmi (London Bullion Market Association),

               —

               „devízové rezervy“ znamenajú zlato alebo hotovosť,

               —

               „Eurosystém“ znamená ECB a národné centrálne banky zúčastnených členských štátov.

         Článok 2
   Splatenie základného imania
   1.   S účinnosťou od 1. januára 2008 Central Bank of Cyprus a Bank Ċentrali ta’ Malta/Central Bank of Malta splatia zostávajúcu časť svojich podielov na upísanom základnom imaní ECB, ktorá zodpovedá sume 6 691 401,01 EUR pre Central Bank of Cyprus a 3 332 306,98 EUR pre Bank Ċentrali ta’ Malta/Central Bank of Malta.
   2.   Sumy uvedené v odseku 1 uhradia uvedené národné centrálne banky ECB 2. januára 2008 osobitným prevodom prostredníctvom Transeurópskeho automatizovaného expresného systému hrubého zúčtovania platieb v reálnom čase (TARGET/TARGET2).
   3.   Uvedené národné centrálne banky uhradia ECB 2. januára 2008 osobitným prevodom prostredníctvom TARGET/TARGET2 úroky za obdobie od 1. januára 2008 do 2. januára 2008 zo sumy splatnej v prospech ECB podľa odseku 2.
   4.   Úroky, ktoré vzniknú podľa odseku 3 sa vypočítajú denne na báze ACT/360 so sadzbou rovnajúcou sa hraničnej úrokovej sadzbe, ktorú Eurosystém použil pri poslednej hlavnej refinančnej operácii.
   Článok 3
   Prevod devízových rezerv
   1.   S účinnosťou od 1. januára 2008 a v súlade s týmto článkom a opatreniami prijatými na jeho základe prevedú Central Bank of Cyprus a Bank Ċentrali ta’ Malta/Central Bank of Malta do ECB devízové rezervy denominované v amerických dolároch a zlate zodpovedajúce sume 73 400 447,19 EUR pre Central Bank of Cyprus a 36 553 305,17 EUR pre Bank Ċentrali ta’ Malta/Central Bank of Malta takto:

               Suma amerických dolárov vyjadrená v eurách

               Množstvo zlata vyjadrené v eurách

               Celková hodnota vyjadrená v eurách

               Central Bank of Cyprus

               62 390 380,11

               11 010 067,08

               73 400 447,19

               Bank Ċentrali ta’ Malta/Central Bank of Malta

               31 070 309,39

               5 482 995,78

               36 553 305,17

         2.   Hodnota devízových rezerv v eurách, ktoré majú Central Bank of Cyprus a Bank Ċentrali ta’ Malta/Central Bank of Malta previesť podľa odseku 1, sa vypočíta na základe výmenného kurzu eura k americkému doláru, ktorý je výsledkom 24 hodinového písomného konzultačného konania z 31. decembra 2007 medzi tými centrálnymi bankami, ktoré sa zúčastňujú na tomto konaní, a v prípade zlata na základe ceny zlata v amerických dolároch za trójsku uncu rýdzeho zlata stanovenej v Londýne (London gold fixing) 31. decembra 2007 o 10.30 hod. londýnskeho času.
   3.   ECB čo najskôr potvrdí pre Central Bank of Cyprus a Bank Ċentrali ta’ Malta/Central Bank of Malta príslušné hodnoty vypočítané v súlade s odsekom 2.
   4.   Central Bank of Cyprus a Bank Ċentrali ta’ Malta/Central Bank of Malta prevedú hotovosť do ECB na tie účty, ktoré ECB určí. Pre hotovosť, ktorá má byť prevedená do ECB, je dňom zúčtovania 2. január 2008. V deň zúčtovania vydajú Central Bank of Cyprus a Bank Ċentrali ta’ Malta/Central Bank of Malta pokyny k uskutočneniu prevodu hotovosti do ECB.
   5.   Central Bank of Cyprus a Bank Ċentrali ta’ Malta/Central Bank of Malta prevedú zlato k tomu dátumu, na tie účty a na také miesta, ktoré určí ECB.
   6.   Prípadný rozdiel medzi celkovými hodnotami vyjadrenými v eurách uvedenými v odseku 1 a sumami uvedenými v článku 4 ods. 1 sa:

               a)

               vo vzťahu k Central Bank of Cyprus zúčtuje v súlade s Dohodou z 31. decembra 2007 medzi Európskou centrálnou bankou a Central Bank of Cyprus, ktorá sa týka pohľadávky pripísanej ECB v prospech Central Bank of Cyprus podľa článku 30.3 Štatútu Európskeho systému centrálnych bánk a Európskej centrálnej banky (11), a

               b)

               vo vzťahu k Bank Ċentrali ta’ Malta/Central Bank of Malta zúčtuje v súlade s Dohodou z 31. decembra 2007 medzi Európskou centrálnou bankou a Bank Ċentrali ta’ Malta/Central Bank of Malta, ktorá sa týka pohľadávky pripísanej ECB v prospech Bank Ċentrali ta’ Malta/Central Bank of Malta podľa článku 30.3 Štatútu Európskeho systému centrálnych bánk a Európskej centrálnej banky (12).

         Článok 4
   Denominácia, úročenie a splatnosť pohľadávok, ktoré zodpovedajú príspevkom
   1.   S účinnosťou od 1. januára 2008 a podľa špecifikácií uvedených v článku 3, ktoré sa týkajú dní zúčtovania prevodov devízových rezerv, ECB pripíše v prospech Central Bank of Cyprus a Bank Ċentrali ta’ Malta/Central Bank of Malta pohľadávku denominovanú v eurách, ktorá zodpovedá celkovej výške príspevku príslušnej banky na devízové rezervy vyjadreného v eurách. Táto pohľadávka zodpovedá sume 71 950 548,51 EUR pre Central Bank of Cyprus a sume 35 831 257,94 EUR pre Bank Ċentrali ta’ Malta/Central Bank of Malta.
   2.   Pohľadávky, ktoré ECB pripíše v prospech Central Bank of Cyprus a v prospech Bank Ċentrali ta’ Malta/Central Bank of Malta, sa odo dňa zúčtovania úročia. Vzniknuté úroky sa vypočítajú denne na báze ACT/360 so sadzbou rovnajúcou sa 85 % hraničnej úrokovej sadzby, ktorú Eurosystém použil pri svojej poslednej hlavnej refinančnej operácii.
   3.   Pohľadávky sa úročia na konci každého finančného roka. ECB štvrťročne informuje Central Bank of Cyprus a Bank Ċentrali ta’ Malta/Central Bank of Malta o ich príslušnej celkovej hodnote.
   4.   Nemožno žiadať vyplatenie pohľadávky.
   Článok 5
   Príspevky na rezervné fondy a rezervy ECB
   1.   S účinnosťou od 1. januára 2008 a v súlade s odsekmi 5 a 6, ako aj článkom 3 Central Bank of Cyprus a Bank Ċentrali ta’ Malta/Central Bank of Malta prispejú do rezervných fondov ECB a do rezerv rovnocenných rezervným fondom, ako aj do sumy, ktorá sa má poskytnúť na rezervné fondy a rezervy podľa zostatku na účte ziskov a strát k 31. decembru 2007.
   2.   Výška príspevkov Central Bank of Cyprus a Bank Ċentrali ta’ Malta/Central Bank of Malta je stanovená v súlade s článkom 49.2 štatútu ESCB. Odkaz v článku 49.2 na „počet podielov upísaných danou centrálnou bankou“ sa vzťahuje na vážené podiely Central Bank of Cyprus a Bank Ċentrali ta’ Malta/Central Bank of Malta v kľúči základného imania ECB podľa rozhodnutia ECB/2006/21 a odkaz na „počet podielov už splatených ostatnými národnými centrálnymi bankami“ sa vzťahuje na vážené podiely národných centrálnych bánk terajších zúčastnených členských štátov v kľúči základného imania ECB podľa uvedeného rozhodnutia.
   3.   Na účely odseku 1 „rezervné fondy ECB“ a „rezervy rovnocenné rezervným fondom“ zahŕňajú okrem iného všeobecný rezervný fond ECB, zostatky na účtoch precenenia a rezervy na krytie kurzového a úrokového rizika a rizika spojeného s cenou zlata.
   4.   ECB vypočíta a potvrdí pre Central Bank of Cyprus a Bank Ċentrali ta’ Malta/Central Bank of Malta výšku príspevkov Central Bank of Cyprus a Bank Ċentrali ta’ Malta/Central Bank of Malta podľa odseku 1 najneskôr v prvý pracovný deň nasledujúci po tom, ako Rada guvernérov schváli ročnú účtovnú závierku ECB za rok 2007.
   5.   Na druhý pracovný deň nasledujúci po schválení ročnej účtovnej závierky ECB za rok 2007 Radou guvernérov Central Bank of Cyprus a Bank Ċentrali ta’ Malta/Central Bank of Malta zaplatia ECB dvoma samostatnými prevodmi prostredníctvom TARGET/TARGET2:

               a)

               príslušné sumy splatné v prospech ECB podľa odseku 4 a

               b)

               úroky vzniknuté za obdobie od 1. januára 2008 až do uvedeného dátumu z príslušných súm splatných v prospech ECB podľa odseku 4.

         6.   Úroky, ktoré vzniknú podľa odseku 5 písm. b), sa vypočítajú denne na báze ACT/360 so sadzbou rovnajúcou sa hraničnej úrokovej sadzbe, ktorú Eurosystém použil pri svojej poslednej hlavnej refinančnej operácii.
   Článok 6
   Záverečné ustanovenie
   Toto rozhodnutie nadobúda účinnosť 1. januára 2008.

      Vo Frankfurte nad Mohanom 31. decembra 2007

            Prezident ECB

         Jean-Claude TRICHET

      (1)  Ú. v. EÚ L 186, 18.7.2007, s. 29.

      (2)  Ú. v. EÚ L 186, 18.7.2007, s. 32.

      (3)  Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23.9.2003, s. 33).

      (4)  Rozhodnutie ECB/2006/22 z 15. decembra 2006 o opatreniach potrebných na splatenie základného imania Európskej centrálnej banky zúčastnenými národnými centrálnymi bankami (Ú. v. EÚ L 24, 31.1.2007, s. 3).

      (5)  Ú. v. EÚ L 24, 31.1.2007, s. 1.

      (6)  Ú. v. EÚ L 24, 31.1.2007, s. 15.

      (7)  Rozhodnutie ECB/2003/17 z 18. decembra 2003 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 9, 15.1.2004, s. 27).

      (8)  Rozhodnutie ECB/2004/5 z 22. apríla 2004 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 205, 9.6.2004, s. 5) a rozhodnutie ECB/2006/21.

      (9)  Ú. v. EÚ L 24, 31.1.2007, s. 9.

      (10)  Podľa usmernenia ECB/2000/15 z 3. novembra 1998, zmeneného a doplneného usmernením zo 16. novembra 2000 o zložení, oceňovaní a spôsoboch počiatočného prevodu aktív devízových rezerv a o nominálnej hodnote a vysporiadaní rovnocenných pohľadávok (Ú. v. ES L 336, 30.12.2000, s. 114).

      (11)  Zatiaľ neuverejnená v úradnom vestníku.

      (12)  Zatiaľ neuverejnená v úradnom vestníku.


title: 2014/956/EÚ: Rozhodnutie Rady z  23. júla 2014 o podpise, v mene Európskej únie a jej členských štátov, a o predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej, s cieľom zohľadniť pristúpenie Chorvátskej republiky k Európskej únii

text:
               31.12.2014

               SK

               Úradný vestník Európskej únie

               L 373/1

         ROZHODNUTIE RADY
   z 23. júla 2014
   o podpise, v mene Európskej únie a jej členských štátov, a o predbežnom vykonávaní Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej, s cieľom zohľadniť pristúpenie Chorvátskej republiky k Európskej únii

      (2014/956/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a články 207 a 212 v spojení s článkom 218 ods. 5,
   so zreteľom na Akt o pristúpení Chorvátskej republiky, a najmä na jeho článok 6 ods. 2 druhý pododsek,
   so zreteľom na návrh Európskej komisie,
   keďže:

               (1)

               V súlade s článkom 6 ods. 2 Aktu o pristúpení Chorvátskej republiky sa pristúpenie Chorvátskej republiky k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej (1) (ďalej len „dohoda“), odsúhlasí uzavretím protokolu k tejto dohode (ďalej len „protokol“). V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknutých tretích krajín.

               (2)

               Dňa 14. septembra 2012 Rada poverila Komisiu, aby začala rokovania s dotknutými tretími krajinami. Rokovania s Ruskou federáciou boli úspešne ukončené. Táto skutočnosť bola potvrdená výmenou nót 24. septembra 2013.

               (3)

               Protokol by sa mal podpísať v mene Únie a jej členských štátov s výhradou jeho uzavretia v neskoršom termíne.

               (4)

               Uzavretie protokolu podlieha osobitnému postupu, pokiaľ ide o otázky patriace do právomoci Európskeho spoločenstva pre atómovú energiu.

               (5)

               Vzhľadom na pristúpenie Chorvátskej republiky k Únii 1. júla 2013 by sa mal protokol predbežne vykonávať od uvedeného dátumu,

         PRIJALA TOTO ROZHODNUTIE:
   Článok 1
   Týmto sa v mene Európskej únie a jej členských štátov schvaľuje podpísanie Protokolu k Dohode o partnerstve a spolupráci, ktorou sa zakladá partnerstvo medzi Európskymi spoločenstvami a ich členskými štátmi na jednej strane a Ruskou federáciou na strane druhej, s cieľom zohľadniť pristúpenie Chorvátskej republiky k Európskej únii, s výhradou uzavretia protokolu.
   Text protokolu je pripojený k tomuto rozhodnutiu.
   Článok 2
   Predseda Rady sa týmto poveruje určiť osobu(-y) splnomocnenú(-é) na podpísanie protokolu v mene Európskej únie a jej členských štátov.
   Článok 3
   Protokol sa predbežne vykonáva od 1. júla 2013 až do ukončenia postupov potrebných na jeho uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 23. júla 2014

            Za Radu

            predseda

         S. GOZI

      (1)  Ú. v. ES L 327, 28.11.1997, s. 3.